
A láp mai számában közzétett rendeletek tartalomjegyzéke: 


23/1945. M. E. szám. A m. kir. minisztérium rendelete a / 


magyar állami címer és az állampecsét leírásáról 
szóló 3970/1915. M, E. számú rendelet kiegészítése 
tárgyában. 





HIVATALOS RÉSZ ! 


Magas elhatározás: 

A m. kir. miniszterelnökhelyettesnek a minisz- 
tertanács hozzájárulása alapján tett előterjesz- 
tésére a magyar állami kis címer (Magyarország 
külön címere) újabb alakjának mellékelt leírá- 
sát és címerrajzát jóváhagyom. Elrendelem egy- 
szersmind, hogy a magyar állampecséten az ál- 
lami kis címernek (Magyarország külön címeré- 
nek) ez az újabb alakja használtassék. 

Kelt Törzsszálláson, 1944. évi december hó 
27. napján; 





Szálasi s. k. 
Szöllősi Jenő s, k. 








A személyem körüli magyar királyi tárcanél- 
küli miniszter előterjesztésére Angyal István ors 
szággyűlési képviselőt államtitkárrá és Munka- 
törzsem Örszágos Munkarendvezetőjének helyet- 
tesévé kínevezem. 

Kelt Törzsszálláson, 1945. évi január hó 13. 
napján. 

Szálasi s. k. 
Henngy Árpád s, k. 





A m. kir. minisztérium 3.828/1944, M. E. számú 
rendelete 2. §-ában nyert felhatalmazásom alap- 
ján a Totális mozgósítás és harcbaállítás m. kir. 
minisztere mellé pártmegbízottul dr. Lukács 
Jenőt rendelem ki. 

Velem, 1944, december hó 17. napján. 


Gál Csaba s. k. 


személyügyek országos kormánybiztosa, 





A m, kiír. közellátásügyi miniszter dr. Udvary 
Andrást a 604.200/1941. K. M. számú rendelettel 
szervezett Lábbeli Központhoz miniszteri biz- 
tossá kinevezte és a bőrgazdálkodási kormány- 
biztosról szóló 280/1944. M. E. számú rendelet 
2. §-ában megjelölt feladatkör ellátásával meg- 
bízta, (512/E.—1945. — 1945: január 20.) 





8/1945. B. M. szám. A m. kir. belügyminiszter rendeleie 
Magyarország Nemzetvezetője részéről 1944, évi de- 
cember hő 22, napján kiadott kegyelmi elhatározás: 
nak a rendőri bűntetőbíróságok hatáskörébe tartozó 
ügyekben való végrehajtása tárgyában. 





A m. kir. minisztérium 
23/1945. M. E. számú rendelete 
a magyar állami címer és az állampecsét leírásá- 
ról szóló 3.970/1915, M, E. számú rendelet kí- 
egészítése tárgyában. 
A m. kir. minisztérium a magyar állami címer 
és az állampecsét leírásáról szóló 3.970/1915. 
M. E. számú rendelet kiegészítéseképen a tör- 


Ke rendelkezéséig a következőket ren- 
eli: 
IZEK 


Magyarország Nemzetvezetője az 1944, évi de- 
cember hó 27. napján kelt legfelsőbb elhatáro- 
zásával jóváhagyta a miniszterelnökhelyettesnek 
a magyar állami kis címer (Magyarország külön 
címere) újabb alakjának leírása és címerrajza 


- tárgyában-a-minisztartanács  hozzájáfulásaralap- 


ján tett előterjesztését. Elrendelte egyszersmind, 
hogy a magyar állampecséten ezentúl az állami 
kis címernek ez az alakja használtassék, 


2 §. 

Az állami kis címer (Magyarország külön cí- 
mere) újabb alakjának leírása a következő: 

Hasított pajzson jobbról vörössel és ezüsttel 
hétszer vágott mező, balról vörös mezőben zöld 
hármashalomnak aranykoronás kiemelkedő kö- 
zépső részén ezüst, talpas kettőskereszt. 

A pajzson a Magyar Szent Korona nyugszik. 

pajzs vörös H-betűs zöld nyilaskeresztre 

van helyezve. 

Az állami kis címer (Magyarország külön. cí- 
mere) újabb alakjának címerrajzát az idemellé- 
kelt 1. számú ábra tünteti fel. : 


3. §. 

Az állami kis címernek a 2. §-ban meghatá- 
rozott alakját ugyanazzal a hatállyal lehet hasz- 
nálni, mint a kis címernek a 3.970/1915. M. E. 
számú rendelet 5. és 6. §-ában meghatározott 
rendelkezéseknek megfelelő alakjait. 

4 §. 

A magyar állampecsét az állami kis címer- 
nek (Magyarország külön címerének) a 2. §-ban 
meghatározott alakját tünteti fel, az egészet kö- 
rülvevő, két végén a körirat felé visszagöngyő- 





Ára 26 fillér. 

lített szalagon a következő körirattal: Magyar- 
ország Nemzetvezetője; a szalag két vége között 
csillag, a szalag belső peremén a címer felé irá- 
nyuló sugarak vannak helyezve. 

Az állampecsét rajzát az idemellékelt 2. számú 
ábra tünteti fel 


5. §. 
A jelen rendeleti a kihirdetésének napján lép 
hatályba. 


Budapest, 1945. évi január hó 1. napján. 


Szöllősi Jenő s. k. 
m. kir. miniszterelnökhelyettes, 


Melléklet a 23/1945. M. E. számú rendelet 2. §-ához. 
































1. számú ábra. 


Az állami kis címer (Magyarország külön cimere) 
újabb alakjának címerrajza? 


Melléklet a 23/1945. M. E. számú rendelet 4. §-ához, 





2. számú ábra. 


5 Az állampecsét rajza. 





1945. január 27. — 6. szám. 


A m. kir. belügyminiszter 
8/1945. B. M. számú rendelete 


Magyarországé Nemzetvezetője részéről 1944. 
évi december hó 22. napján kiadott kegyelmi 
elhatározásnak a rendőri büntetőbíróságok ha- 
táskörébe tartozó ügyekben való végrehajtása 
tárgyában. 
(Valamennyi első- és másodfokú rendőri. 
büntetőbíróságnak.) 


A) Eljárás a kegyelmi elhatározás [/1. pontja 
alapján. 


1. §. 

A kegyelmi elhatározás I/1. pontja esetében a 
jogerősen elítéltek ügyében a kegyelemben ré- 
szesülés kérdésének elbírálása az elsőfokon el- 
járt rendőri büntetőbíróság feladata, még akkor 
is, ha a büntetést megkeresés útján más rendőri 
bűntetőbírósággal vagy letartóztatási intézettel 
hajtatja végre. 

A büntetést végrehajtó megkeresett rendőri 
büntetőbíróság ve: je, valamint a letartózta- 
tási intézet igazgatója (előljárója, felügyelője, 
parancsnoka, stb.) a legsürgősebben meg ja 
a szabadságvesztésbüntetésüket töltő elítéltek 
ügyét abból a szempontból, hogy a kegyelmi el- 
határozás //1. pontjában engedélyezett kegyelem 
nem vonatkozik-e valamelyik elítéltre, tekintet 








nélküt arra; hogy az elítélta jögerősenskiszabott———— 


elzárásbüntetését, vagy a behajthatatlan pénz- 
büntetés helyébe lépő elzárásbüntetését tölti-e. 
Ha úgy találja, hogy valamelyik elítélt büntetése 
a kegyelmi elhatározá 





zás [/1. pontjában engedélye- 
zett kegyelem alá eshetik; erről az ügyben első- 
fokon eljárt rendőri büntetőbíróságot haladékta- 
lanul értesíti. 

Az elsőfokon eljárt rendőri büntetőbíróság va- 
lamennyi szabadságvesztésbüntetését töltő elítélt 
ügyét nyomban vizsgálat alá veszi és ha az ira- 
tok s a rendelkezésre álló egyéb adatok alapján 
megállapítja, hogy a kegyelmi elhatározás [/1. 
pontjában engedélyezett kegyelem feltételei meg- 
vannak, az elítélt szabadlábra helyezése iránt 
— esetleg a megkeresett rendőri büntetőbíróság 
(büntetést végrehajtó letartóztatási intézet ígaz- 
gatója, felügyelője, előljárója, parancsnoka, stb.) 
útján — azonnal intézkedik s egyben végzésé- 
vel kimondja, hogy a kegyelem az elítélt bünte- 
tésének vagy hátralévő részének végrehajtását 
kízárja. A végzést közli az elítélttel. 


2. § 

A szabadságvesztésbüntetésüket töltő elítéltek 
ügyének megvizsgálása után az elsőfokú rendőri 
büntetőbíróság azoknak a jogerősen elítélteknek 
ügyét vizsgálja felül, akik ezidőszerint bármely 
okból szabadlábon vannak; illetőleg, akik pénz- 
büntetésre ítéltettek s a pénzbüntetés — bár- 
mely okból — még nem hajtatott be. 











1945. január 27, — 6. szám. 


Ezeket az elítélteket a kegyelemben részesü- 
Tésről az elsőfokú rendőri büntetőbíróság vég- 
zéssel értesíti. 

: 3.§ 

A kegyelemben részesülést megállapító vég- 
zésben a bűnjelekről, az eljárási költségekről, a 
"magánjogi igényről és az ítélet (büntetőparancs) 
"egyéb rendelkezéseinek végrehajtásáról ís ren- 


"delkezni kell. 








4. §. 

Az elítélt, ha az elsőfokú rendőri büntetőbíró- 
"ssáénak a kegyélem kérdésében hozott végzése 
szerint kegyelemben nem részesült, a kegyelem- 
"ben részesülés megállapítását az illetékes had- 
műveleti kormánybíztostól kérheti. 


5 §. 

Ha a jogerősen elítélt büntetése összbüntetés 
(Rbsz, 226. §-a) és az összbüntetés alapjául 
szolgált kihágások között a kegyelmi elhatározás 
értelmében kegyelem alá eső kihágás mellett 
olyan kihágás is van, amely nem esik kegyelem 
alá, az összbüntetés szétbontásának van helye, s 
az elsőfokon eljárt rendőri büntetőbíróság ebben 
az esetben annak megállapítása végett, hogy az 
összbüntetésből mennyi esik a kegyelem alá nem 
vonható kihágásra (esetleg kihágásokra), az ira- 
tokat — a másodfokú rendőri büntetőbíróság 
útján — a kihágási ügyben eljárni hivatott har- 
madfokú rendőri -büntetőbírósághoz" (hadműve- 
leti . kormánybiztoshoz) haladéktalanul felter- 
jeszti, 

Arra nézve, hogy az összbüntetésből mennyi 
csik a kegyelem alá nem vonható kihágásra (ki- 
hágásokra), az ügy harmadfokú elbírálására hi- 
vatott rendőri büntetőbíróság végzéssel határoz. 

Az összbüntetés szétbontására vonatkozó vég- 
zés meghozatala előtt az elítélt büntetésének 
végrehajtását függőben kell tartani; a foganatba 
vett büntetés végrehajtását pedig félbe kell sza- 

















kítani és az elítéltet — hacsak a szökés veszélye 
fenn nem forog — szabadlábra" kell helyezni. 
ÖS 


A. kegyelem a kegyelmi elhatározás II. ponja 
értelmében a fő- vagy mellékbüntetésként jog- 
erősen kiszabott pénzbüntetésre ís kiterjed, arra 
való tekintet nélkül, hogy az behajtható-e vagy 
sem. 

A fő- vagy mellékbüntetésként kiszabott pénz- 
büntetés tekintetében a kegyelemben részesülést 
az elsőfokú rendőri büntetőbíróság az előző §-ok 
rendelkezéseinek megfelelően állapítja meg. 

4. és az 5. §-ok rendelkezései ebben az 
esetben is irányadók. 

Amennyiben a pénzbüntetés behajtás alatt áll, 
az elsőfokon eljárt rendőri büntetőbíróság a fel- 
hívott, illetőleg megkeresett hatóságot a behaj- 
tási eljárás megszüntetése végett késedelem nél- 
kül értesíti. 


7 A rendőri büntető eljár. 

B) Eljárás a kegyelmi elhatározás I/2. pontja 
alapján. 


7. §. 

A folyamatban lévő azokat a kihágási ügye- 
ket, melyekben a terhelt a kegyelmi elhatározás 
1/2. pontja alapján kegyelem alá eshetik, az el- 
sőfokú rendőri büntetőbíróság vizsgálat alá ve- 
szi, s ha a kegyelem feltételeinek fennforgását 
megállapítja, a rendőri büntető eljárást a Rbsz. 
151. §-ának 2. pontja alapján megszünteti és er- 
ről a feleket értesíti. 

Kihágások halmazata esetében a halmazatban 
álló mindegyik kihágás tekintetében külön kell 
megállapítani, hogy arra nézve a terhelt a ke- 
gyelmi elhatározás értelmében kegyelemben ré- 
szesült-e vagy sem és olyan kihágás tekintetében, 
amely kegyelem alá esik, a jelen § rendelkezé- 
seinek megfelelően kell eljárni. 

Ha az eljárás folyamán bűnjelként olyan tár- 
gyakat foglaltak le, amelyeknek birtoklása, hasz- 
nálása vagy terjesztése tiltva van, az elkobzás, 
illetőleg a megsemmisítés vagy értékesítés iránt, 
a fennálló jogszabályok rendelkezéseinek meg- 
felelően intézkedni kell. 

A rendőri büntető eljárást megszüntető vég- 
zésben az eljárási költségeket a Rbsz. 214. §-a 
értelmében a hatóság pénztára terhére kell meg- 
állapítani, az érvényesített magánjogi igényt 
(kártérítési követelést) pedig polgári perútra 
kell! utasítani. 











ást megszüntétő végzés " 
ellen a fellebbvitelre jogosultak (Rbsz, 176. és 
182. §-ai), az 1929: XXX, tc. 60. § (3) bekez- 
dése értelmében, egyfokú felfolyamodással él- 
hetnek. 

SS 

Az előző § rendelkezéseit a másod- és harmad- 
fokú rendőri büntetőbíróságok előtt elintézés 
alatt levő rendőri büntető ügyekben megfelelően 
alkalmazni kell. 

A kegyelem feltételeinek fennforgását hívatal- 
ból annak a rendőri büntetőbíróságnak kell vízs- 
gálnia, amelynek elbírálása alá a kihágási ügy 
tartozik, "A fellebbviteli rendőri büntetőbíróság 
ily esetben köteles a kihágási ügyet érdemi el- 
bírálás nélkül, vagy a már meghozott határozat- 
tal együtt az elsőfokon eljárt illetékes rendőri 
büntetőbíróságnak szabályszerű eljárás végett 
megküldeni. 








C) Vegyes rendelkezések. 


9. §. 

Minthogy a kegyelmi elhatározás a jogerősem 
elítéltek esetében kegyelmet engedélyez a főbün- 
tetésen kívül a mellékbüntetésre is, másrészt a 
büntetőítélethez fűződő hátrányos jogkövetkez- 
ményeket is megszűnteti, a kegyelemben része- 
sülést megállapító végzésben a mellékbüntetés- 
nek, illetőleg hátralévő részének kegyelemből 
való elengedését, valamint a büntetőítélethez fű- 


4 úg VATAI 


ződő hátrányos jogkövetkezmények kegyelemből 
váló megszűnését ís meg kell állapítani. 


10. §. 


A jogerősen elítélt, vagy a terhelt maga is 
kérheti annak megállapítását, hogy a kegyelmi 
elhatározás alapján kegyelemben részesült, A 
kérelem tárgyában a jelen rendelet rendelkezé- 
sei szerint kell eljárni. 


11. §. 


Ha utóbb kiderül, hogy arra az elítéltre vagy 
terheltre nézve, akiről az eljáró elsőfokú rendőri 
büntetőbíróság megállapította, hogy kegyelemben 
részesült, nincsenek meg azok a feltételek, ame- 
lyeket a kegyelmi elhatározás megállapít, a ke- 
gyelem tárgyában hozott korábbi határozatot ha- 
tályon kívül kell helyezni és a rendőri büntető 
eljárást folytatni kell, illetőleg a büntetésnek 
vagy hátralévő részének végrehajtását el kell 
rendelni, hacsak azt az elévülés nem zárja ki. 

Hasonlóképen jár el a harmodfokú rendőri 
büntetőbíróság is, ha az elítélt összbüntetését a 
jelen rendelet 8, §-ában foglaltaknak megfele- 
lően szétbontotta. 


12. §. 

A kegyelemben részesült személyekről az ügy- 
ben eljárt elsőfokú rendőri büntetőbíróság kimu- 
tatást készít. A kimutatásban külön rovaton kell 
feltüntetni, hogy a kegyelmi elhatározás [/1., il- 
letőleg [/2. pontja alapján hány személy része- 
sült kegyelemben. 

A kimutatások alapján a másodfokú rendőri 
büntetőbíróságok összesítést készítenek. Az ösz- 
szesítés eredményét 1945. évi június hó 30-ig 
hozzám be kell jelenteni, 

Sárvár, 1945. évi január hó 15. napján. 


A. miniszter helyett: 


dr. Palásthy Ferenc s. k. 
Á államtitkár, 





Felelős szerkesztő: Karlovits János. 


Hirdetmény. 

Az Országos Társadalombiíztosító Intézet ve- 
zérigazgatói tennivalóival megbízott igazgatója 
felhívja a jelenleg ismeretlen helyen tartózkodó 
dr. Bikkal Dénes (szül. 1896), dr. Bertényi Imre 
(szül. 1893) országos társadalombiztosító intézeti 
aligazgatókat, dr. br. Lers Vilmos (szül. 1898) 
országos társadalombiztosító intézeti titkárt, 
Schneider Szidónia (szül. 1914) országos társa- 
dalombiztosító intézeti  segédellenőrt,  Pentz 





OZLÖNY — 1945. január 27. — 6. szám. 

János (szül. 1914) országos társadalombiztosító 
intézeti számvízsgálót és Zwecker Etelka (szül. 
1895) országos társadalombíztosító intézeti [. o. 
altisztet, hogy a jelen felhívásnak a Hivatalos 
Közlönyben történt harmadszori közzétételét kö- 
vetően 8 napon belül az Intézetnek a Belügy- 
miniszter úr 8.390/1944. eln. számú rendeletével 
Sopronban létesített központi ügyviteli szervénél 
szolgálattételre jelentkezzenek, mert ellenkező 
esetben olyan. elbírálás alá kerülnek, mintha 
állásukról lemondtak volna. (20—88/1945. Sop. 
szám.) 3—2. 





Hivatalos hirdetések díja az elsö tíz szóért 46 ar. Í, 
minden további tíz vagy kevesebb szóért 30 ar, f, 
mely előre fizetendő, 

Magánhirdetések egyszeri közlési díja egy hasáb, 1 mm 
térfogat után 64 ar. f£. 

Szerkesztőség: Sopron, Erzsébet-utca 11—15. sz. 
Postafiók: 95. — Távbeszélö: 1273. 


Kiadóhívatal: Sopron, Deák-tér 56. sz. — Postafiók: 95. 
Távbeszélő: 19. ú 
Am. kir. postatakarékpénztári számla száma: 157.805. 


A Hívatalos Közlöny előfizetési ára és feltételeis 
Közhatóságok számára az előfizetés legrövidebb idő. 
tartama félév. 
Féléves előfizetés ára 13— ar, P 
Magánosok számára az előfizetés legrövidebb időtar- 
tama negyedév, 


Negyedévi előfizetés ára . . , , . . . 1550ar.P 
Félévi 78 (ESÉS OTT 200 OK hé  Ú 30 
Egyévi B. REL, IZDE ÉT COLBÁL LETT A 
Egyes szám ára 8 oldal terjedelemig . . . —26 ar, P 

" a n további 8 oldalanként ., . —26 ar, P 


Az ,Országos Törvénytár"-ra az előfizetés az egyes 
füzeteknek a m. kir. belügyminisztérium által megálla- 
pított ára alapján történik. Az elszámolásra küldendő. 
összeg egy évre 20— ar. pengő. 








Felelős kiadó: 
A m. kir. állami nyomda igazgatósága. 


Nyári Elemér 


miniszteri tanácsos, igazgató. 


Röttig-Romwalter-Nyomda Rt. nyomása, Sopron. — Nyomdáért felelős: Linka József. 

















